সোস্যাল ইসলামী ব্যাংক লিমিটেড (এসআইবিএল) ব্লক মার্কেটে বুধবার সবচেয়ে বেশি শেয়ার লেনদেন করেছে। ব্যাংকটি আজ ১ কোটি ৫০ লাখ শেয়ার লেনদেন করেছে। যার আর্থিক মূল্য ২৩ কোটি ৮৫ লাখ টাকা। ঢাকা স্টক এক্সচেঞ্জ (ডিএসই) সূত্রে এই তথ্য জানা গেছে। সূত্র জানায়, ব্লক মার্কেটে বুধবার ৪ কোম্পানি ও ১ মিউচ্যুয়াল ফান্ডের শেয়ার বা ইউনিট লেনদেন হয়েছে। কোম্পানি ও ফান্ড মিলে মোট ১ কোটি ৫৭ লাখ ৭৮ হাজার ৩৪৫টি শেয়ার বা ইউনিট লেনদেন করেছে। যার আর্থিক মূল্য ২৯ কোটি ২১ লাখ টাকা। প্রাইম ব্যাংক ৪ লাখ শেয়ার লেনদেন করে তালিকার দ্বিতীয় স্থানে রয়েছে। যার আর্থিক মূল্য ৬৭ লাখ টাকা। এলআর গ্লোবাল মিউচ্যুয়াল ফান্ড ২ লাখ ৬৮ হাজার ১০০ ইউনিট লেনদেন করে তালিকার তৃতীয় স্থানে রয়েছে। যার আর্থিক মূল্য ১৯ লাখ টাকা। এছাড়া অলিম্পিক ইন্ডাস্ট্রিজ ১ লাখ ২৪৫টি ও লিন্ডেবিডি ১০ হাজার শেয়ার লেনদেন করেছে।